Ministru kabineta noteikumu „Grozījumi Ministru kabineta 2015. gada 11. augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts „Grozījumi Ministru kabineta 2015. gada 11. augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”” (turpmāk – MK noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts ir izstrādāts, lai precizētu darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” (turpmāk – pasākums) mērķa grupu, atbalstāmās darbības un izmaksu pozīcijas, kā arī pasākuma un projekta īstenošanas nosacījumus.No 2018.gada 1.aprīļa spēkā stāsies Sociālā uzņēmuma likums[[1]](#footnote-1), kura mērķis ir veicināt sabiedrības dzīves kvalitātes uzlabošanu un sekmēt sociālās atstumtības riskam pakļautās iedzīvotāju grupas nodarbinātību, radot labvēlīgu sociālās uzņēmējdarbības vidi. Lai nodrošinātu mērķētu investīciju izmantošanu un ar Sociālā uzņēmuma likumu saskaņotu pasākuma ieviešanu, t.sk. ņemot vērā minētā likuma Pārejas noteikumu 2.punktā noteikto, ka pretendentu atbilstības un sociālo uzņēmumu darbības izvērtēšanu, sociālā uzņēmuma statusa piešķiršanu un reģistra darbības nodrošināšanu līdz 2022.gada 31.decembrim Labklājības ministrija īsteno Eiropas Savienības politiku instrumentu ietvaros, ir nepieciešams veikt atbilstošus grozījumus MK 2015.gada 11.augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”[[2]](#footnote-2) (turpmāk – MK noteikumi Nr.467).**Saskaņā ar Sociālā uzņēmuma likumu** MK noteikumu projekts paredz veikt šādus grozījumus, kas tāpat kā Sociālo uzņēmumu likums stāsies spēkā no 2018.gada 1.aprīļa:**1)** precizēt pasākuma **mērķa grupu** paredzot, ka:1.1) pasākumā varēs iesaistīties tikai **sociālie uzņēmumi**, kas ir ieguvuši sociālā uzņēmuma statusu atbilstoši Sociālā uzņēmuma likumam, proti, sabiedrība ar ierobežotu atbildību, kurai Sociālā uzņēmuma likumā noteiktajā kārtībā piešķirts sociālā uzņēmuma statuss un kura veic labvēlīgu sociālo ietekmi radošu saimniecisko darbību, kā arī līdz 2021.gada 1.aprīlim – sabiedrība ar ierobežotu atbildību, kurā vienai vai vairākām publiskām personām kopā nav balstu vairākuma, ja sociālā uzņēmuma statūtos noteiktais mērķis ir mērķa grupu nodarbinātība. Ņemot vērā, ka Sociālā uzņēmuma likums neparedz sociālā uzņēmuma statusu piešķirt biedrībām vai nodibinājumiem, kā arī citām komercdarbības formām, izņemot sabiedrību ar ierobežotu atbildību, MK noteikumu projekts paredz, ka pasākumā var iesaistīties tās biedrības, nodibinājumi, komersanti, kas līdz 2018. gada 1. martam iesniegs Labklājības ministrijai kā finansējuma saņēmējam (turpmāk – finansējuma saņēmējs) iesniegumu dalībai pasākumā un finansējuma saņēmējs mēneša laikā (līdz 2018.gada 31.martam) pieņems lēmumu atzīt iesnieguma iesniedzēju par pasākuma dalībnieku.Pēc Sociālā uzņēmuma likuma spēkā stāšanās uz sociālā uzņēmuma statusa piešķiršanu nevarēs pretendēt fiziskas personas, kuras vēlas uzsākt sociālo uzņēmējdarbību (sociālās uzņēmējdarbības uzsācēji);1.2) pasākuma mērķa grupa ir arī **sociālās atstumtības riskam pakļautās iedzīvotāju grupas** (kas nav nodarbināti) atbilstoši normatīvajam aktam par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību (izsludināts 2017. gada 14. decembra Valsts sekretāru sanāksmē (VSS–1289)). Sociālās atstumtības riskam pakļautās iedzīvotāju grupas ir tādas iedzīvotāju grupas, kurām ir apgrūtinātas iespējas gūt pietiekamus ienākumus, saņemt dažādus pakalpojumus un preces, kuras ir būtiski nepieciešamas pilnvērtīgai funkcionēšanai sabiedrībā. Sociālā atstumtība var rasties tādu sociālekonomisku faktoru kā nabadzības un bezdarba dēļ, diskriminācijas dēļ, piederības kādai noteiktai sabiedrības grupai un citu faktoru dēļ. Tādējādi, izvērtējot sociālekonomisko stāvokli un tā ietekmi uz atsevišķām iedzīvotāju grupām, secināts, ka sociālo uzņēmumu mērķis ir ne tikai iekļaut darba tirgū ilgstošos bezdarbniekus un citas nestrādājošu darbspējīgu personu grupas ar vāju piesaisti darba tirgum, bet arī sniegt atbalstu citām sociālās atstumtības riskam pakļautām iedzīvotāju grupām, t.sk. personām ar invaliditāti, personām ar atkarību problēmām, ilgstošajiem bezdarbniekiem, personām, kurām noteikta atbilstība trūcīgas ģimenes (personas) statusam, personām, kuras atbrīvotas no ieslodzījuma vietas u.tml. Sociālās atstumtības riskam pakļauto iedzīvotāju nodarbinātība ir arī viens no Sociālā uzņēmuma likuma mērķiem. Līdz ar to darba integrācijas sociālie uzņēmumi (izņemot pasākuma dalībniekus) no 2018.gada 1.aprīļa kā mērķa grupu varēs iesaistīt sociālās atstumtības riskam pakļautās iedzīvotāju grupas, kas noteiktas normatīvajā aktā par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību. Personas atbilstību mērķa grupai finansējuma saņēmējs veiks, ņemot vērā iepriekš minētā normatīvā akta anotācijā sniegto informāciju par datu avotiem un pamatojošiem dokumentiem. Ņemot vērā mērķa grupas izmaiņas, Labklājības ministrija rosinās veikt atbilstošus grozījumus darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” aprakstā;**2)** ņemot vērā iepriekš minēto par izmaiņām pasākuma mērķa grupā, **precizēts arī pasākuma mērķis,** paredzot, ka papildus pasākuma ietvaros tiks noteikti un pārbaudītioptimālie risinājumi sociālo uzņēmumu izveidei un attīstībai, tai skaitā darba integrācijas sociālo uzņēmumu atbalstam, lai palielinātu nodarbinātības iespējas arī sociālās atstumtības riskam pakļauto iedzīvotāju grupām;**3)** ņemot vērā ierosinātos grozījumus pasākuma mērķa grupā (attiecībā uz papildinājumu ar sociālajiem uzņēmumiem), precizēti arī atkārtotas iesaistes nosacījumi, proti, **pasākumā atkārtoti varēs iesaistīties tikai sociālie uzņēmumi**. Pasākuma dalībniekiem, kas vēlēsies atkārtoti piedalīties pasākumā, būs jāiegūst sociālā uzņēmuma statuss. Finanšu atbalstam pasākuma dalībnieks, kas par tādu atzīts līdz 2018.gada 31.martam, pieteikties varēs līdz 2018.gada 31.decembrim. Pieteikšanās termiņš finanšu atbalstam pasākuma dalībniekiem noteikts, lai nodrošinātu efektīvu un mērķētu pasākuma īstenošanu, kā arī attīstītu spēcīgu sociālās uzņēmējdarbības bāzi. Noteiktais termiņš ir optimāls, lai pasākuma dalībnieki sagatavotu un iesniegtu sadarbības partnerim finanšu atbalsta pieteikumu un kvalitatīvi sagatavotus un dzīvotspējīgus biznesa plānus. Ja pasākuma dalībnieks neiesniegs finanšu atbalsta pieteikumu un biznesa plānu līdz 2018.gada 31.decembrim, tas zaudēs tiesības pretendēt uz finanšu atbalstu kā pasākuma dalībnieks;**4)** precizēt MK noteikumu Nr.467 17.2.2. apakšpunktā minēto atbalstāmo darbību, paredzot, ka pasākuma ietvaros ir attiecināmas izmaksas pasākuma dalībnieku un sociālo uzņēmumu reģistra (iepriekš – reģistra prototipa) izstrādei un darbības nodrošināšanai. Grozījumi ierosināti atbilstoši Sociālā uzņēmuma likumam, kas paredz, ka sociālo uzņēmumu reģistru ved, t.sk. aktualizē, uztur un savā tīmekļvietnē publicē finansējuma saņēmējs;**5)** precizēt MK noteikumu Nr.467 17.5. apakšpunktā minēto atbalstāmo darbību, paredzot, ka pasākuma ietvaros finansējuma saņēmējs nodrošina arī pasākuma dalībnieku un sociālo uzņēmumu darbības izvērtēšanu (t.sk. arī to, kas nesaņem finanšu atbalstu pasākuma ietvaros). Pasākuma dalībnieku darbības izvērtēšana tiks veikta saskaņā ar finansējuma saņēmēja izstrādāto iekšējo procedūru, savukārt sociālo uzņēmumu – atbilstoši normatīvajam aktam par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību. Šīs procedūras būs līdzīgas, ar atsevišķiem izņēmumiem (piemēram, Sociālo uzņēmumu komisija neskatīs pasākuma dalībnieku iepriekšējā gada darbības pārskatus, kā tas paredzēts sociālo uzņēmumu gadījumā);**6)** precizēt pasākuma īstenošanas nosacījumus, paredzot, ka finanšu atbalsta piedāvājumu sociālās uzņēmējdarbības uzsācējiem sadarbības partneris sagatavo saskaņā ar MK noteikumos Nr.467 noteiktajiem finanšu atbalsta piešķiršanas nosacījumiem sociālajam uzņēmumam un ka sociālās uzņēmējdarbības uzsācēji var saņemt finanšu atbalstu, ja tie ir ieguvuši sociālā uzņēmuma statusu atbilstoši Sociālā uzņēmuma likumam (noteikt izņēmuma regulējumu līdz 2018.gada 31.martam nav lietderīgi, jo līdz šim termiņam sociālās uzņēmējdarbības uzsācēju atbalsta aktivitātes netiks īstenotas);**7)** visā tekstā noteikt, kuri pasākuma nosacījumi ir attiecināmi arī uz sociālajiem uzņēmumiem.Papildus MK noteikumu projekts paredz veikt tādus **grozījumus**, kas nepieciešami **efektīvai un mērķēta pasākuma īstenošanai,** t.i.:**1)** nodrošināt elastīgāku pieeju atlīdzības izmaksu plānošanai biznesa plānā:1.1) nosakot, ka finanšu atbalsts atlīdzības izmaksām nepārsniedz80 vai 100 procentu apmēru no vidējās darba algas attiecīgajā profesijā. Minētais nepieciešams, jo, pirmkārt, ir iespējami gadījumi, kad uzņēmuma ražošanas specifika pieļauj darbiniekam strādāt ar zemāku darba intensitātes pakāpi. Otrkārt, finanšu atbalsta līdzekļi ir ierobežoti un var nebūt pietiekami, lai nodrošinātu atlīdzības izmaksas visu MK noteikumu Nr.467 19.2.1.apakšpunktā noteikto periodu (līdz sešiem mēnešiem vai visu biznesa plāna īstenošanas periodu, ja pasākuma dalībnieks vai sociālais uzņēmums ir darba integrācijas sociālais uzņēmums). Tādējādi atlīdzības izmaksas var tikt maksātas daļēji no finanšu atbalsta līdzekļiem, bet daļēji no pasākuma dalībnieka paša līdzekļiem. Papildus MK noteikumu projekts paredz noteikt, ka pasākuma dalībniekiem un sociālajiem uzņēmumiem, kuru mērķis ir mērķa grupas integrācija darba tirgū, finanšu atbalstu piešķir, ja tie plāno izveidot jaunas darbavietas un uz darba līguma pamata nodarbināt vismaz divus darbiniekus no pasākuma mērķa grupām un to skaits nebūs mazāks par 50 procentiem no ikgadējā vidējā darbinieku skaita, tādējādi veicinot mērķa grupas personu integrāciju darba tirgū un darba integrācijas sociālo uzņēmumu izveidi. Vairs netiek izdalīts procentuālais ierobežojums atkarībā no mērķa grupas statusa, jo tas apgrūtina ierobežojuma piemērošanu, ja vienā uzņēmumā – darba integrācijas sociālā uzņēmumā – tiek nodarbinātas dažādu mērķa grupu personas. Turklāt ņemts vērā tas, ka normatīvajā aktā par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību ir paredzēts vienots procentuālais ierobežojums, ko piemēros sociālajam uzņēmumam neatkarīgi no nodarbināto mērķa grupu dažādības;1.2.) svītrojot nosacījumu, ka finanšu atbalsts atlīdzības izmaksām tiek paredzēts pirmos biznesa plāna īstenošanas mēnešus. Atlīdzības ilgums – 6 mēneši – netiek mainīts. Minētais nepieciešams, jo, iespējams, objektīvu iemeslu dēļ biznesa plānā nav paredzēta darbinieku nodarbināšana pirmajā mēnesī un attiecīgi arī atlīdzības izmaksas; **2)** precizēt darba integrācijas sociālo uzņēmumu darbvietu izveides un atlīdzības izmaksu nosacījumus, nosakot, ka finanšu atbalstu nelabvēlīgākā situācijā esošu bezdarbnieku, personu ar invaliditāti, personu ar garīga rakstura traucējumiem un sociālās atstumtības riskam pakļauto iedzīvotāju grupu atlīdzībām piešķir tikai **jaunu darbvietu izveides gadījumā**. Minētais nepieciešams, jo atbalsts darba integrācijas sociālajiem uzņēmumiem ir mērķēts uz to darbības uzsākšanu vai paplašināšanos, jaunu darbvietu izveidi nelabvēlīgākā situācijā esošiem bezdarbniekiem, personām ar invaliditāti un personām ar garīga rakstura traucējumiem, kā arī lai novērstu iespējamību esošos darbiniekus aizvietot ar pasākuma mērķa grupu, tādējādi aizvietojot arī darba integrācijas sociālo uzņēmumu pašu finanšu līdzekļus ar piešķirtajiem finanšu atbalsta līdzekļiem. Vienlaikus šie pasākuma dalībnieki/sociālie uzņēmumi var pretendēt uz citu veidu finanšu atbalstu (ilgtermiņa ieguldījumiem darbavietu aprīkojuma iegādei vai nomai, apgrozāmajiem līdzekļiem u.c.) arī esošo darbvietu pielāgošanai;**3) precizēt finanšu atbalsta apmēra aprēķina nosacījumus**. Jau šobrīd ir paredzēts, ka, pirmkārt, finanšu atbalsta apmērs ir jāpamato biznesa plānā, otrkārt, tas ir atkarīgs no pasākuma dalībnieku un sociālo uzņēmumu darbības ilguma kopš tā reģistrācijas Latvijas Republikas Uzņēmumu reģistrā (turpmāk –Uzņēmumu reģistrs), treškārt, to aprēķina, balstoties uz finanšu rādītājiem, izņemot jaundibinātos pasākuma dalībniekus un sociālos uzņēmumus. Attiecībā uz jaundibinātajiem pasākuma dalībniekiem un sociālajiem uzņēmumiem papildināts, ka par tādiem uzskatāmi arī tie, kuru darbība ir ilgāka par 12 mēnešiem, bet saskaņā ar Gada pārskatu un konsolidēto gada pārskatu likuma 97.panta pirmo daļu nav iestājies gada pārskata (par pirmo pilno kalendāra gadu) iesniegšanas termiņš, jo šādiem pasākuma dalībniekiem un sociāliem uzņēmumiem nav iespējams aprēķināt finanšu rādītājus (līdzīgi kā pasākuma dalībnieku statusa piešķiršanas gadījumā). Savukārt, lai finanšu rādītāju aprēķinu dēļ pasākuma dalībnieks vai sociālais uzņēmums, kura darbības ilgums ir vairāk kā vienu gadu, nesaņemtu mazāku finanšu atbalstu kā jaundibināts, MK noteikumu projekts paredz noteikt, ka gadījumā, ja atbilstoši apgrozījumam vai bilances vērtībai aprēķinātais finanšu atbalsta apmērs ir zemāks par 20 000 *euro,* bet biznesa plāna īstenošanai ir nepieciešams lielāks finanšu atbalsts, to nosaka, balstoties uz biznesa plānu, bet nepārsniedzot 20 000 *euro*. Vienlaikus jāievēro, ka minimālā finanšu atbalsta summa ir 5 000 *euro* un, ka finanšu atbalstu piešķir tikai pamatotu un dzīvotspējīgu biznesa plāna īstenošanai. Atbilstoši MK noteikumu Nr.467 17.2.3.apakšpunktā minētajai un izstrādātajai metodikai, šāds nosacījums ir pamatots ar pasākumu dalībnieku un sociālo uzņēmumu ilgtspējīgas darbības nodrošināšanu.Piemērs atbalsta noteikšanai: ja pasākuma dalībnieka vai sociālā uzņēmuma darbības ilgums ir 2 gadi un tas ir iesniedzis finanšu atbalsta pieteikumu un biznesa plānu indikatīvi 45 000 *euro* apmērā, bet akciju sabiedrība “Attīstības finanšu institūcija Altum” kā finansējuma saņēmēja sadarbības partneris (turpmāk – sadarbības partneris) ir aprēķinājis (izvērtējot un ņemot vērā saimnieciskās darbības apjomus, t.sk. apgrozījumu un bilanci) pieejamo finanšu atbalstu apjomu, piemēram, 17 000 *euro* apmērā, tad pasākuma dalībniekam vai sociālajam uzņēmumam finanšu atbalstu nosaka 20 000 *euro* apmērā.Papildus attiecībā uz finanšu atbalsta apmēru MK noteikumu projekts paredz šādu nosacījumu: ja pasākuma dalībnieks vai sociālais uzņēmums ir sabiedrība ar ierobežotu atbildību un tā vienīgais īpašnieks ir biedrība vai nodibinājums, finanšu atbalsta apmēra noteikšanā ņem vērā biedrības vai nodibinājuma darbības ilgumu un finanšu rādītājus. Minētais nepieciešams, lai biedrības un nodibinājumi, kas ir pieredzējuši sociālās uzņēmējdarbības jomā, varētu iegūt savai pieredzei un darbības apjomam atbilstošu finanšu atbalstu;**4)** precizēt atbalstāmo darbību izmaksu pozīcijas:**4.1.)** nosakot precīzākas ilgtermiņa materiālo un nemateriālo ieguldījumu un apgrozāmo līdzekļu izmaksu pozīcijas, kā arī papildinot ar nosacījumu, ka finanšu atbalsta piešķiršanā attiecībā uz tām jāievēro **saimnieciskā izdevīguma princips** (izvērtējot, kas izdevīgāk – noma vai iegāde).Attiecībā uz **ilgtermiņa materiālajiem ieguldījumiem** tiek noteikts, kabiznesa plānā var paredzēt aprīkojuma, iekārtu un transportlīdzekļu iegādi, nomu un amortizāciju, ja tas nepieciešams biznesa plāna mērķa sasniegšanai. Attiecībā uz iegādi, jāatzīmē, ka ir pieļaujama tikai jauna (nav iepriekš lietots) aprīkojuma, iekārtu un transportlīdzekļu iegāde. Gan transportlīdzekļu, gan iekārtu un aprīkojuma iegādes, nomas un amortizācijas pamatotību vērtēs sadarbības partneris atbilstoši savu iekšējo normatīvo aktu/ procedūru nosacījumiem. Tāpat arī sadarbības partneris nodrošinās šo nosacījumu publisku pieejamību visiem finanšu atbalsta pieteikuma iesniedzējiem. Transportlīdzekļu iegādes nepieciešamība skaidrojama ar to, ka pasākuma dalībniekiem vai sociālajiem uzņēmumiem – sociālais mērķis var būt saistīts gan ar kādu konkrētu mērķa grupu, gan arī ar kādu plašāku sociālo problēmu risināšanu, veicot saimniecisko darbību un ieguldot peļņu noteiktā sociālā mērķa sasniegšanai. Neatkarīgi no tā, cik specifisks vai plašs ir katra pasākuma dalībnieka statūtos noteiktais sociālais mērķis, efektīvai mērķa sasniegšanai var būt nepieciešama transportlīdzekļa, tai skaitā specializētā transportlīdzekļa, lietošana.Piemēram, pasākuma dalībniekiem, kas darbojas kā labdarības veikali, transportlīdzeklis nepieciešams, lai ziedoto preci nogādātu, piemēram, sociālās atstumtības riskam pakļauto iedzīvotāju grupām, personām ar invaliditāti, personām, kurām noteikta atbilstība trūcīgas ģimenes (personas) statusam u.c. Savukārt, pasākuma dalībniekiem, kas darbojas ražošanas nozarē, transportlīdzeklis ir nepieciešams, piemēram, materiālu vai saražotās produkcijas piegādei, kā arī citiem uzdevumiem, kas veicina pasākuma dalībnieka sociālā mērķa sasniegšanu.Ārvalstu sociālās uzņēmējdarbības pieredze rāda, ka sociālo mērķu sasniegšanai var būt nepieciešams arī nespecializēts transportlīdzeklis, piemēram, Lietuvā tiek nodrošināti transporta, taksometra pakalpojumi (*social taxi*) cilvēkiem ar īpašām vajadzībām (ne vienmēr tās ir personas ratiņkrēslos, kam nepieciešams speciāli pielāgots transportlīdzeklis), tādējādi veicinot arī cilvēku ar īpašām vajadzībām mobilitāti un iekļaušanos sabiedrībā. Savukārt, Lielbritānijā sociālais uzņēmums (“HCT Group”) nodrošina transporta pakalpojumus vietējiem iedzīvotājiem vai tūristiem, bet gūtā peļņa tiek reinvestēta, piemēram, lai nodrošinātu transporta pakalpojumus cilvēkiem ar īpašām vajadzībām vai veicinātu ilgstošo bezdarbnieku, cilvēku ar zemām prasmēm integrāciju darba tirgū. Ņemot vērā minēto, var būt pasākuma dalībnieki vai sociālie uzņēmumi, kuriem transportlīdzeklis ir nepieciešams, lai nodrošinātu biznesa plāna mērķa sasniegšanu. Transportlīdzekļu iegādes, nomas un amortizācijas pamatotību strikti vērtēs sadarbības partneris. Attiecībā uz **ilgtermiņa nemateriālajiem ieguldījumiem** tiek precizēts, ka finanšu atbalstu var piešķirt patentu, licenču, prečzīmju, firmas zīmju, koncesiju un datorprogrammu iegādei, savukārt attiecībā uz **apgrozāmajiem līdzekļiem –** izejvielu, materiālu iegādei, kā arī citām izmaksām, kas nepieciešamas biznesa plāna mērķa sasniegšanai, izņemot izmaksas atlīdzībām, ilgtermiņa materiāliem un nemateriāliem ieguldījumiem, apmācību un konsultāciju izdevumiem. Minētais nepieciešams, lai pasākuma dalībniekiem, sociālajiem uzņēmumiem un sociālās uzņēmējdarbības uzsācējiem būtu zināmi precīzi nosacījumi par izmaksu pozīcijām, kuras var paredzēt biznesa plānā. Ņemot vērā, ka nav iespējams paredzēt visas pasākuma dalībniekiem un sociālajiem uzņēmumiem biznesa plāna īstenošanai nepieciešamās apgrozāmo līdzekļu izmaksu kategorijas, MK noteikumu projektā šīs kategorijas nav pilnībā detalizētas, paredzot arī “citas izmaksas” (kas, piemēram, varētu būt sakaru pakalpojumu, apdrošināšanas, mācību komandējumu izmaksas u.c.). Lai nošķirtu izmaksu kategorijas, papildus noteikts, ka apgrozāmo līdzekļu ietvaros nav pieļaujama tādu izmaksu dublēšana, kas MK noteikumu projektā jau noteiktas kā dotācijas mērķis (proti, izmaksas atlīdzībām, ilgtermiņa materiālajiem un nemateriālajiem ieguldījumiem, apmācību un konsultāciju izdevumiem).**4.2.)** nosakot, kādas **izmaksas pasākuma ietvaros nav attiecināmas**.MK noteikumu projekts paredz, ka biznesa plāna īstenošanā nav attiecināmas izmaksas, kas nav tieši saistītas ar biznesa plāna īstenošanu, kā arī izmaksas:* nekustamā īpašuma (ēkas un zemes) iegādei;
* visa veida infrastruktūras uzlabošanai, attīstībai, pārbūvei, kā arī telpu un ēku remontam, ēku un būvju nojaukšanai, restaurācijai, rekonstrukcijai, renovācijai, būvprojektēšanai, būvniecībai, teritorijas labiekārtošanai;
* finanšu audita izdevumiem, finanšu līzingiem, finanšu transakcijām, procentu maksājumiem, valūtas maiņas komisijas maksājumiem un valūtas svārstību radīto zaudējumu segšanai;
* naudas sodu, līgumsodu, nokavējuma procentu, tiesāšanās izdevumu segšanai, muitas nodokļu un nodevu maksāšanai (izņemot pievienotās vērtības nodokli, tai skaitā ievērojot MK noteikumu Nr.467 23.punktā minēto nosacījumu par pievienotās vērtības nodokļa izmaksu attiecināšanu);
* par kurām nav iesniegti finanšu līdzekļu izlietojumu apliecinoši dokumenti.

Iepriekš minēto neattiecināmo izmaksu uzskaitījums izriet gan no Finanšu ministrijas 2017.gada 11.jūlija vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014.–2020.gada plānošanas periodā” nosacījumiem, gan no Eiropas Komisijas 2017.gada 21.novembrī Finanšu ministrijai sniegtā skaidrojuma;**5)** precizēt **nosacījumus, kādiem jāatbilst** **komersantam, biedrībai vai nodibinājumam, lai to atzītu par pasākuma dalībnieku**, nosakot, ka uz komersantu (izņemot individuālo komersantu un personālsabiedrību), biedrību vai nodibinājumu, kas iesnieguma iesniegšanas dienā ir reģistrēts Uzņēmumu reģistrā vairāk nekā 12 mēnešus, bet tā darbības laikā nav bijis pienākums iesniegt Valsts ieņēmumu dienestā gada pārskatu par pirmo pilno kalendāra gadu (jo saskaņā ar Gada pārskatu un konsolidēto gada pārskatu likuma 97.panta pirmo daļu – nav iestājies gada pārskata iesniegšanas termiņš), attiecas tādas pašas prasības kā uz komersantu, biedrību vai nodibinājumu, kas Uzņēmumu reģistrā ir reģistrēts mazāk nekā 12 mēnešus. Minētais nepieciešams, jo nav iespējams izvērtēt MK noteikumu Nr.467 prasību par peļņas izmantošanu iepriekšējā gadā gadījumos, kad komersants, biedrība vai nodibinājums nevar iesniegt finansējuma saņēmējam gada pārskatu par pirmo kalendāra gadu (dēļ tā, ka nav iestājies likumā noteiktais termiņš gada pārskata iesniegšanai);**6)** svītrot MK noteikumos Nr.467 minētos nosacījumus/ierobežojumus, **kas attiecināmi uz biedrību vai nodibinājumu saimniecisko darbības veikšanu**. Šobrīd MK noteikumi Nr.467 paredz, ka biedrība vai nodibinājums saimniecisko darbību pasākuma ietvaros veic tikai kā papilddarbību un ieņēmumi no saimnieciskās darbības nepārsniedz 50 procentus no kopējiem pārskata gada ieņēmumiem (kopējā apgrozījuma). Ja biedrības vai nodibinājuma ieņēmumi no saimnieciskās darbības pārsniedz 50 procentus no kopējiem pārskata gada ieņēmumiem, biedrība vai nodibinājums, lai turpinātu dalību pasākumā, ir tiesīgs dibināt komercsabiedrību, nododot tai visas pasākuma ietvaros uzņemtās saistības un pienākumus. Atbilstoši MK noteikumu Nr.467 26.25.1.apakšpunktam, biedrību vai nodibinājumu var atzīt par pasākuma dalībnieku, ja iepriekšējā kalendārajā gadā to ieņēmumi no saimnieciskās darbības, kas saistīta ar sociālā mērķa sasniegšanu, ir vismaz 10 procenti. Piešķirot pasākuma dalībnieka statusu un vērtējot finanšu atbalsta piešķiršanas lietderību, efektīvu izlietojumu un uz labvēlīgu sociālo ietekmi balstītu ideju ilgtspēju, būtiski ņemt vērā biedrību līdzšinējo darbības pieredzi saimnieciskās darbības veikšanā un saimnieciskās darbības līdzekļu pārvaldīšanā. Apstāklis, ka daļa no biedrības vai nodibinājuma funkcijām ir saimnieciskās darbības veikšana, norāda uz tās gatavību un spējām pārvaldīt finanšu līdzekļus saimnieciskās darbības nolūkos. Šādos gadījumos nav nepieciešams noteikt ierobežojumus biedrības vai nodibinājuma ieņēmumiem no saimnieciskās darbības, ņemot vērā, ka saimnieciskā darbība ir būtisks ienākumu avots un veicina biedrības vai nodibinājuma noteikto sociālo mērķu sasniegšanu, pielietojot uzņēmējdarbības principus, kas ir izstrādātā biznesa plāna pamatā. Saimnieciskās darbības ieņēmumu ierobežojuma atcelšana veicinās ieņēmumu no saimnieciskās darbības pieaugumu un gan biedrības, gan nodibinājumi, mainot statusu uz SIA vai veidojot jaunus uzņēmumus, spēs veiksmīgāk pielāgoties pārmaiņām un sasniegt nospraustos sociālos mērķus, ņemot vērā jau esošās iestrādes saimnieciskās darbībās veikšanā sociālo mērķu sasniegšanai, kas netiek ierobežota ar ieņēmumu griestiem (Noteikumu projekta 1.21.apakšpunkts); **7)** papildināt pasākuma īstenošanas nosacījumus ar tiesību normām, kas paredz gadījumus, kad finansējuma saņēmēja atbildīgā amatpersona **pieņem lēmumu, vai var pieņemt lēmumu, ar kuru atzīst pasākuma dalībnieku par neatbilstošu turpmākai dalībai pasākumā**.Šobrīd MK noteikumi Nr.467 paredz divus lēmumu veidus – iesnieguma iesniedzēja atzīšanu par pasākuma dalībnieku vai neatzīšanu par pasākuma dalībnieku. Labvēlīga lēmuma gadījumā tas nozīmē, ka iesnieguma iesniedzējs uz iesnieguma iesniegšanu atbilst pasākuma dalībnieka nosacījumiem. Piedaloties pasākumā, ir būtiski, ka tas atbilst pasākuma dalībnieka nosacījumiem visā tā dalības pasākumā laikā. Lai finansējuma saņēmējam būtu tiesības pie noteiktiem apstākļiem pieņemt lēmumu, ar kuru atzīst pasākuma dalībnieku par neatbilstošu turpmākai dalībai pasākumā, nepieciešams papildināt MK noteikumus Nr.467 ar attiecīgiem nosacījumiem, kad finansējuma saņēmējs pieņem vai var pieņemt šādu lēmumu. Atsevišķi ir izdalīti gadījumi (pasākuma dalībnieka iesniegums, izbeigta pasākuma dalībnieka darbība, neatbilstība pasākuma dalībnieka nosacījumiem), kad finansējuma saņēmēja atbildīgā amatpersona pieņem lēmumu, ar kuru atzīst pasākuma dalībnieku par neatbilstošu turpmākai dalībai pasākumā, un gadījumi (piemēram, nav iesniegts iepriekšējā gada darbības pārskats), kad var pieņemt šādu lēmumu, kas nozīmē to, ka finansējuma saņēmējs vēl veiks papildu izvērtējumu, pirms pieņems attiecīgo lēmumu. Sociālā uzņēmuma statusa zaudēšanas nosacījumus nosaka Sociālā uzņēmuma likums. **8)** papildināt pasākuma īstenošanas nosacījumus ar pasākuma dalībnieku un sociālo uzņēmumu, t.sk. arī to sociālo uzņēmumu, kas statusu ieguvuši atbilstoši Sociālā uzņēmuma likuma 2.panta otrajai daļai, ilgtspējas nosacījumiem pēc biznesa plāna īstenošanas. Minētais nozīmē, ka pasākuma dalībniekiem ir jāatbilst MK noteikumu Nr.467 prasībām, t.sk. 26., 26.2 (izņemot šo noteikumu 26.25. un 26.26. apakšpunktā minētos kritērijus) un 26.3 punktā noteiktajam, savukārt sociālajiem uzņēmumiem – Sociālā uzņēmuma likuma 5.pantā noteiktajam (tas attiecas arī uz sociālajiem uzņēmumiem, kas statusu ieguvuši atbilstoši Sociālā uzņēmuma likuma 2.panta otrajai daļai, neskatoties uz to, ka šādiem sociālajiem uzņēmumiem statusu piešķirs līdz 2021.gada 1.aprīlim). Tāpat tiek noteikts ilgums iepriekš minēto prasību izpildei: * **vismaz divus gadus** pēc biznesa plāna īstenošanas, ja finanšu atbalsts ir piešķirts apgrozāmajiem līdzekļiem, apmācību un konsultāciju izdevumiem, kā arī atlīdzības izmaksām;
* **vismaz piecus gadus** pēc biznesa plāna īstenošanas, ja finanšu atbalsts ir piešķirts ilgtermiņa materiālajiem un nemateriālajiem ieguldījumiem.

Iepriekšminētās ilgtspējas prasības tiks piemērotas arī līgumiem, kas noslēgti ar pasākuma dalībniekiem līdz MK noteikumu projekta spēkā stāšanas dienai. Minētais nepieciešams, jo pasākuma ietvaros plānots izveidot un attīstīt spēcīgu un ilgtspējīgu sociālo uzņēmumu bāzi, mērķēti ieguldot finansējumu, un iespēju robežās izslēgt gadījumus, kad finanšu atbalstu saņem pasākuma dalībnieki vai sociālie uzņēmumi, kuru mērķis nav ilgtermiņa darbība sociālās uzņēmējdarbības jomā. Ja pasākuma dalībnieks vai sociālais uzņēmums nepildīs iepriekšminētos nosacījumus, tam būs pienākums atmaksāt saņemto finanšu atbalstu proporcionāli laikaposmam, kurā pēc biznesa plāna īstenošanas minētā prasība nav pildīta. Biznesa plāna īstenošanas laikā darbības pārtraukšanas gadījumā tiks piemērots MK noteikumu projekta 1.33.apakšpunktā ietvertā 40.6.apakšpunkta ievaddaļā noteiktais, t.i., sadarbības partneris pieprasīs atmaksāt nepamatoti piešķirto un neatbilstoši izmaksāto finanšu atbalstu, balstoties uz sadarbības partnera izstrādātajiem un ar finansējuma saņēmēju un Finanšu ministriju (kā kapitāla daļu turētāju) saskaņotajiem finanšu atbalsta piedziņas noteikumiem – šobrīd izstrādes procesā. Ja sadarbības iestāde, veicot pārbaudes pie finansējuma saņēmēja, pieņem lēmumu veikt pārbaudi arī pie finanšu atbalsta saņēmēja un konstatē neatbilstoši veiktus izdevumus, tad tā rīkojas atbilstoši normatīvajiem aktiem par kārtību, kādā ziņo par konstatētajām neatbilstībām un atgūst neatbilstoši veiktos izdevumus Eiropas Savienības struktūrfondu un Kohēzijas fonda ieviešanā 2014. – 2020.gada plānošanas periodā. Savukārt pēc biznesa plāna īstenošanas tiks piemēroti MK noteikumu projekta 1.26. un 1.27.apakšpunktā minētie nosacījumi, t.i., finansējuma saņēmējs pieprasīs atmaksāt finanšu atbalstu, ja finanšu atbalsta saņēmējs nepildīs MK noteikumu projekta 1.26.apakšpunktā ietvertā 32.51. vai 32.52.apakšpunkta prasību (piemēram, ja pasākuma dalībnieks vai sociālais uzņēmums no noteiktā divu gadu perioda (pēc biznesa plāna īstenošanas) ir darbojies tikai vienu gadu, tad tam būs jāatmaksā 50% no saņemtā finanšu atbalsta. Detalizēti pasākuma dalībnieku un sociālo uzņēmumu ilgtspējas nosacījumi tiks noteikti civiltiesiskajā finanšu atbalsta līgumā (starp sadarbības partneri un finanšu atbalsta saņēmēju), precīzi atrunājot arī finansējuma saņēmēja tiesības un pienākumus attiecībā uz ilgtspējas prasību uzraudzību, t.sk. finanšu līdzekļu atgūšanu.Ilgtspējas prasības izpildes uzraudzību pēc biznesa plāna īstenošanas veiks finansējuma saņēmējs, analizējot iepriekšējā gada darbības pārskata informāciju (ik gadu) un veicot pārbaudes biznesa plāna īstenošanas vietās atbilstoši normatīvajiem aktiem par sociālā uzņēmuma statusa piešķiršanas, reģistrēšanas un uzraudzības kārtību un finansējuma saņēmēja iekšējām procedūrām. Ņemot vērā, ka ilgtspējas prasības uzraudzība būs jānodrošina arī pēc pasākuma ietvaros īstenotā Eiropas Sociālā fonda projekta (Nr. 9.1.1.3/15/I/001 “Atbalsts sociālajai uzņēmējdarbībai”) beigām, MK noteikumu projekts paredz, ka šo funkciju pārņems Labklājības ministrija.Sākot ar 2023. gadu, lai nodrošinātu ilgtspējas prasību uzraudzību (MK noteikumu projekta 1.27. apakšpunktā ietvertajā 36.1.4 un 36.1.5 apakšpunktā minētie finansējuma saņēmēja pienākumi), Labklājības ministrijai būs nepieciešami papildu valsts budžeta līdzekļi. Jautājums par papildu valsts budžeta līdzekļu piešķiršanu pēc Eiropas Sociālā fonda projekta īstenošanas MK noteikumu projektā paredzēto pasākumu ilgtspējas nodrošināšanai 2023. gadam un turpmākajiem gadiem skatāms MK vidēja termiņa un gadskārtējā valsts budžeta projekta sagatavošanas procesā vienlaikus ar visu ministriju un citu centrālo valsts iestāžu prioritāro pasākumu pieprasījumiem atbilstoši attiecīgā gada valsts budžeta finansiālajām iespējām. Detalizētāki aprēķini par indikatīvi nepieciešamajiem valsts budžeta līdzekļiem ir norādīti MK noteikumu projekta “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību” (izsludināts Valsts sekretāru sanāksmē2017.gada 14.decembrī (VSS-1289)) sākotnējās ietekmes novērtējuma ziņojumā (anotācijā).**9)** papildināt pasākuma īstenošanas nosacījumus ar jauniem **finansējuma saņēmēja pienākumiem** saistībā ar sadarbības partnera informēšanu partā pieņemtajiem lēmumiem attiecībā uz pasākuma dalībnieka un sociālā uzņēmuma statusa zaudēšanu, pasākuma dalībnieku un sociālo uzņēmumu darbības izvērtēšanu[[3]](#footnote-3), kā arī **tiesībām** pieprasīt un atgūt no pasākuma dalībniekiem vai sociālajiem uzņēmumiem sadarbības partnera izmaksāto finanšu atbalstu, ja netiek ievērotas MK noteikumos Nr.467 minētās prasības. Minētais izriet no ierosinātajiem grozījumiem saistībā ar pasākuma dalībnieka statusa zaudēšanu un pasākuma dalībnieku un sociālo uzņēmumu ilgtspējas prasības nodrošināšanu.**10) precizēt sadarbības partnera pienākumus,** nosakot, ka:**10.1)** sadarbības partnerisbiznesa plāna īstenošanas laikā no pasākuma dalībniekiem un sociālajiem uzņēmumiem atgūto finanšu atbalstu (kas nepamatoti piešķirts vai neatbilstoši izmantots), kā arī finansējuma saņēmēja pēc biznesa plāna īstenošanas atgūto finanšu atbalstu var izmantot sociālo uzņēmumu un pasākuma dalībnieku biznesa plānu īstenošanai (MK noteikumu Nr. 467 17.4. apakšpunktā minētajā atbalstāmajā darbībā), piešķirot to jaunu, citu biznesa plānu īstenošanai. Uzskaiti par atgūto finanšu atbalsta apmēru, kā arī jauniem, citiem biznesa plāniem piešķirto finansējumu nodrošinās sadarbības partneris par biznesa plāna īstenošanas laikā atgūto finanšu atbalstu, informējot arī finansējuma saņēmēju, un finansējuma saņēmējs – par periodu pēc biznesa plāna īstenošanas. Tādējādi tiks veicināta pasākuma mērķa sasniegšana un mērķēta investīciju izmantošana;**10.2)** sadarbības partneris izstrādā iekšējo procedūru arī par finanšu atbalsta piedāvājuma sagatavošanu sociālās uzņēmējdarbības uzsācējiem, kā arī, izstrādājot iekšējo procedūru par finanšu atbalsta piešķiršanu un uzraudzību pasākuma dalībniekiem un sociālajiem uzņēmumiem, veic lietderības pārbaudi (atbilstību noteiktam mērķim saskaņā ar biznesa plānā paredzēto). Minētais nepieciešams mērķēta un lietderīga finanšu atbalsta piešķiršanai un pasākuma dalībnieku un sociālo uzņēmumu uzraudzībai;**10.3)** sadarbības partneris savā tīmekļa vietnē publicē arī **informāciju par biznesa plānu vērtēšanas procesu un nosacījumiem,** tādējādi nodrošinot iespēju savlaicīgi potenciālajiem finanšu atbalsta pieteicējiem iepazīties ar biznesa plāna vērtēšanas informāciju. Tādējādi tiktu īstenota labā prakse, ka iepriekš jau ir zināmi vērtēšanas nosacījumi, attiecīgi ir iespēja sagatavot labāku un atbilstošāku biznesa plānu. Papildus tiek paredzēts, ka sadarbības partneris ir tiesīgs pieprasīt un atgūt no pasākuma dalībniekiem, sociālajiem uzņēmumiem un sociālās uzņēmējdarbības uzsācējiem nepamatoti piešķirto un neatbilstoši izmantoto finanšu atbalstu tikai biznesa plāna īstenošanas laikā. Pēc biznesa plāna īstenošanas - to darīs finansējuma saņēmējs. **11)** nodrošināt vienotu/skaidru tiesību normas interpretāciju, nosakot, ka projekta īstenošanas un vadības personālam papildus darba vietas aprīkojuma iegādei ir attiecināmas arī **darba vietas aprīkojuma nomas** (iepriekš – īres) izmaksas, jo šis termins, pēc Tieslietu ministrijas ieteikuma, precīzāk apzīmē darbības būtību.Kopumā ierosinātie grozījumi pozitīvi ietekmēs pasākuma mērķa grupu, finansējuma saņēmēju un sadarbības partneri, jo tiks noteikti precīzāki finanšu atbalsta piešķiršanas nosacījumi, kā arī pasākuma dalībnieku statusa jautājumi. Tāpat šie MK noteikumu grozījumi ir vērsti uz spēcīgu un ilgtspējīgu sociālās uzņēmējdarbības bāzes izveidi un mērķētu investīciju izmantošanu. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | MK noteikumu projekts ietekmē finansējuma saņēmēju, sadarbības partneri, pasākuma mērķa grupu, jo tas paredz precizēt pasākuma mērķa grupu, atbalstāmās darbības un izmaksu pozīcijas, kā arī pasākuma un projekta īstenošanas nosacījumus.Izvērtējot ierosināto grozījumu ietekmi uz finansējuma saņēmēju un sadarbības partneri, tai skaitā ņemot vērā iepriekš minēto, pēc MK noteikumu spēkā stāšanas būs nepieciešams veikt attiecīgus grozījumus Eiropas Sociālā fonda projektā “Atbalsts sociālajai uzņēmējdarbībai” (Nr. 9.1.1.3/15/I/001), finansējuma saņēmēja un sadarbības partnera iekšējās procedūrās, vadlīnijās u.tml., iespējams, sadarbības līgumā starp finansējuma saņēmēju un sadarbības partneri, pasākumu dalībnieku iesniegtajos biznesa plānos, kā arī finanšu atbalsta līgumos, ja tādi būs noslēgti. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir:* biedrības, nodibinājumi un komersanti, izņemot individuālos komersantus un personālsabiedrības;
* sociālie uzņēmumi;
* fiziskas personas, kuras plāno uzsākt sociālo uzņēmējdarbību;
* nelabvēlīgākā situācijā esošie bezdarbnieki – ilgstošie bezdarbnieki, gados vecāki bezdarbnieki (vecāki par 54 gadiem), bezdarbnieki, kuriem ir apgādājamie, un bezdarbnieki ar invaliditāti;
* personas ar invaliditāti un personas ar garīga rakstura traucējumiem;
* sociālās atstumtības riskam pakļautās iedzīvotāju grupas.
 |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts šo jomu neskar. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un no 2017. gada 13.septembra līdz 2017.gada 30.septembrim aicinot sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai Valsts sekretāru sanāksmē (tai skaitā līdz 2017.gada 30.septembrim) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Labklājības ministra vietā –

izglītības un zinātnes ministrs Kārlis Šadurskis

Valsts sekretārs Ingus Alliks

Kudļa, 67021630

Rudolfs.Kudla@lm.gov.lv

1. Sociālā uzņēmuma likums, pieejams <https://likumi.lv/doc.php?id=294484> [↑](#footnote-ref-1)
2. MK 2015.gada 11.augusta noteikumi Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”, pieejams <http://likumi.lv/ta/id/275959> [↑](#footnote-ref-2)
3. Atbilstoši normatīvajiem aktiem par sociālā uzņēmuma statusa piešķiršanas, reģistrēšanas un uzraudzības kārtību (MK noteikumu projekts “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību” izsludināts Valsts sekretāru sanāksmē 14.12.2017. (spēkā stāšanās plānota līdz 01.04.2018.). [↑](#footnote-ref-3)